LPN ออกหุ้นกู้ 600 ลบ. ขายรายใหญ่ 24-26 ก.ค.นี้
LPN ออกหุ้นกู้ 600 ลบ. อายุ 4 ปี ชูดอกเบี้ย 3.75% ต่อปี เสนอขายรายใหญ่ 24-26 ก.ค.นี้ ระดมทุนเพื่อนำไปเป็นเงินทุนหมุนเวียนในกิจการ
21 ก.ค. 2560

บริษัท แอล.พี.เอ็น.ดีเวลลอปเมนท์ จำกัด (มหาชน ) หรือ LPN ระบุว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อเสนอขายหุ้นกู้ของบริษัท มูลค่าไม่เกิน 600 ล้านบาท อายุ 4 ปี อัตราดอกเบี้ยคงที่ร้อยละ 3.75 ต่อปี จ่ายดอกเบี้ยทุกๆ 6 เดือนตลอดอายุหุ้นกู้
โดยเสนอขายให้ผู้ลงทุนสถาบัน และ/หรือ ผู้ลงทุนรายใหญ่ ระหว่างวันที่ 24-26 ก.ค.นี้ ผ่านธนาคารกรุงไทยซึ่งเป็นผู้จัดการการจัดจำหน่าย ทั้งนี้บริษัทมีวัตถุประสงค์ที่จะนำเงินที่ได้จากการเสนอขายหุ้นกู้ในครั้งนี้ไปใช้เพื่อเป็นเงินทุนหมุนเวียนในกิจการ